Vejrapport

 Grundejerforeningen Tre Lyng

 marts 2018

Så er det igen tid til status over primærvejene.

Primærvejene er følgende:

Havebovej 406 m, Haraldsvej 424 m, Kristinevej 521 m, Matolievej 130 m, Bregentvedvej 492 m, Højby Lyngvej 937 m, Alléen 545 m, Dragsholmsvej 407 m, Månestien 915 m, Raketvej 272 m, Skovåsen 215 m, Mælkevejen 673 m og Enghegnet 187 m. Endvidere ordner vi uden for vores område, mod betaling fra nabogrundejerforeningerne, Matolievej ned til Gudmindrup Strandvej 200 m og Skovåsen 262 m, ligeledes ned til Gudmindrup Strandvej.

I vejrapporten fra oktober skrev jeg, at jeg så frem til at få friske penge fra nytår. Nytår har vi fået, friske penge er klar, men vejret er fortsat en uovervindelig modstander. Januar og februar har været dyngvåde. Derfor har de huller, der overlevede 2017, fortsat været til stor gene for kørsel på vores grusveje. Jeg får forskellige gode råd om hvad jeg ”bare” skal gøre, men ingen der har indflydelse på vejret. Jeg havde så set frem til marts, men om vejret så ikke opfandt den sibiriske kulde, der umuliggør istandsættelse af vejene. Endnu værre er det, at tidshorisonten for forårets komme, kunne ligne slut ultimo marts. Altså op mod vores generalforsamling. Vi har altid, af hensyn til de mange påskegæster, gjort vejene klar netop til påske. Jeg er i skrivende stund ikke sikker på, at vi kan ordne vejene inden påske. Jeg har de nødvendige aftaler med entreprenøren, men vejret bliver den afgørende faktor. (Jeg er heldigvis ikke på valg i år.)

Sideløbende med dette har vi afsøgt for alternativer til den traditionelle vedligeholdelse. Vi har kontakt til en entreprenør, der bruger knust asfalt samt én, der har investeret i en nyudviklet maskine, der skulle give en mere holdbar grusvej end den traditionelle skrabemetode. Hidtil har vi ikke kunne arbejde videre med disse forslag, men det kommer når vejret bedres.

God og tør sommer.

Med hilsen

Ole Schmidt, bestyrelsesmedlem

Solstien 1

4573 Højby

20 67 55 67

Mail: aossolstien@gmail.com

 6 nov 2017